jkorsvik/nowiki_second_scrape_merged huggingface dataset:
Erciyes

Erciyes (tyrkisk: Erciyes Dağı; fra gammelgresk Ἀργαῖος, Argaios; latin Argaeus) er en massiv stratovulkan 25 km sør for Kayseri i Tyrkia.
Det er vintersportfasiliteter på fjellet, blant annet alpinanlegg.


== Geografi ==
Erciyes er det høyeste fjellet i Sentral-Anatolia med en høyde på 3916 moh. Det regnes som det høyeste fjellet i Anti-Taurus-fjellene, en nordøstlig forlening av Taurusfjellene i sør, og hører til det Det alpide beltet i Eurasia.Vulkanen er kraftig erodert, men kan ha hatt utbrudd så sent som 253 f.Kr., som kan være skildret på mynter fra Antikkens Roma.


== Historie ==
Strabon kalte fjellet Argaeus (Ἀργαῖος), og skrev at toppen aldri var fri for snø, og at de som hadde besteget fjellet kunne se både Svartehavet i nord og Middelhavet i sør på klare dager.Den første dokumenterte bestigningen av fjellet ble gjort av William John Hamilton i 1837. Det er imidlertid historiske markeringer og symboler på steinene på toppen, som tyder på at mennesker har vært der tidligere.


== Galleri ==

		
		


== Referanser ==


== Eksterne lenker ==
(en) Mount Erciyes – kategori av bilder, video eller lyd på Commons
Alzira (opera)

Alzira er en opera med en prolog og to akter av Giuseppe Verdi. Den italienske libretto, som bygger på skuespillet Alzire, ou les Américains av Voltaire, er skrevet av Salvatore Cammarano. Operaen ble uroppført på Teatro San Carlo i Napoli 12. august 1845.


== Roller ==


== Referanser ==


== Kilder ==
Black, John, The Italian Romantic Libretto: A Study of Salvadore Cammarano, Edinburgh University Press, 1984 ISBN 9780852244630 ISBN 0852244630
Budden, Julian,  The Operas of Verdi, Volume 1: From  Oberto to Rigoletto. London: Cassell, 1984. ISBN 0-304-31058-1.
Holden, Amanda (Ed.), The New Penguin Opera Guide, New York: Penguin Putnam, 2001. ISBN 0-14-029312-4
Parker, Roger, "Alzira", in Stanley Sadie, (Ed.),  The New Grove Dictionary of Opera, Vol. One. London: MacMillan Publishers, Inc. 1998  ISBN 0-333-73432-7  ISBN 1-56159-228-5
Toye, Francis, Giuseppe Verdi: His Life and Works, New York: Knopf, 1931; Horizon Press, 1983 ISBN 9780844300672. (abonnement via Questia)


== Eksterne lenker ==
Alzira: Fritt tilgjengelige noter i International Music Score Library Project.
Libretto
Aria database
Kaare Lie

Kaare Emil Lie (født 25. juli 1905 i Lund i Dalerne, død 14. juni 1968 i Hallangspollen) var en norsk fotballspiller, kjent fra landslaget, trener og journalist.
Lie spilte for klubbene Holmestrand IF i 1924 og i 1928 og Sportsklubben Frigg i 1929. Han er forøvrig æret med hedersmerket i gull i Holmestrand IF.Han var senere trener for Jordal. Tidligere drev han også på med både bandy og skisport. Ved siden av idretten var han også fotballredaktør i avisa Arbeiderbladet fra 1934.Som representant fra Arbeidernes Idrettsforbund deltok Lie i en illegalt samarbeidutvalg for idrettsfronten under okkupasjonen.Han ble bisatt ved Østre Krematoriums store kapell.


== Fotball-landskamper ==
A-landskamperB-landskamper


== Bibliografi ==
Fotball : Fra løkka til stadion. Oslo: Tiden. 1939. s. 103 sider.  [Metadata eksternlenke]
Slik kom idrettsfronten : norsk idrett i fred og strid. Oslo: Gyldendal. 1945. s. 179 sider.  [Tilgang for norske IP-adresser / Digitalisert utgave på Bokhylla.no av Nasjonalbiblioteket.]


== Referanser ==


== Litteratur ==
Brustad, Arne, red. (1952). Aktive fotballspillere. B. 1. Oslo: Idrettsforlaget. s. 752 sider.  [Tilgang for norske IP-adresser / Digitalisert utgave på Bokhylla.no av Nasjonalbiblioteket.]
Norges Fotballforbund, red. (1952). Norges fotballforbund : 50 års boken 1902 - 30. april - 1952. Oslo. s. 196 sider.  [Metadata eksternlenke]


== Eksterne lenker ==
(en) Kaare Lie – Transfermarkt 
(en) Kaare Lie – WorldFootball.net 
(en) Kaare Lie – EU-Football.info 
(no) Kaare Lie – Norges Fotballforbund 
Kaare Lie på eu-Football.info
Linderud skole (1860-1900)

Linderud skole var en grunnskole på Linderud gård i bydel Bjerke i Oslo, etablert i 1860. Skolen var en gave til kommunen fra grosserer Mogens Mathiesen. Skolen ble etablert på Sandbakken, nord for Trondheimsveien, for at barna fra husmannsplassene i området skulle få kortere skolevei. Skolekretsen strekte seg fra Sinsen til Nordtvet. I 1900 ble den lagt ned.


== Referanser ==
DF-3A

DF-3A, også kjent som DongFeng 3 og CSS-2, er et kinesisk ballistisk langdistansemissil (IRBM) som kom i tjeneste i 1971. Missilet drives av en ett-trinnsrakett med flytende drivstoff og har en rekkevidde på 2 810 km. DF-3A er det eldste missilet i Kinas missilarsenal og er nå (2013) i ferd med å fases ut etter å ha vært i bruk i mer enn 40 år. I 1987 solgte Kina flere dusin (angivelig mellom 36 og 60) foreldede DF-3A-missiler til Saudi-Arabia uten kjernefysiske stridshoder.Missilet ble først tatt i bruk i 1971. I 1984 hadde Kina 110 DF-3A-missiler, men dette tallet minket til 50 i 1993. Ifølge det amerikanske forsvarsdepartementet finnes det fortsatt en brigade med 17 missiler og 10 oppskytingsramper i drift per 2010. De foreldede DF-3A-missilene blir erstattet med DF-21.


== Referanser ==


== Eksterne lenker ==
DongFeng 3 (CSS-2) Intermediate-Range Ballistic Missile (på engelsk)
The Chinese DF-3 missile - bilder og teknisk data (på engelsk)
DF-3 på Missile Threat (på engelsk)
Nick Fury

Oberst Nicholas Joseph «Nick» Fury er en fiktiv helt fra andre verdenskrig og senere superspion i Marvel Comics.  Han ble skapt av tegner Jack Kirby og manusforfatter og tegneserieskaper Stan Lee. Fury ble først introdusert i tegneserien Sgt. Fury and his Howling Commandos, i mai 1963. Det var en krigsserie med oberst Fury som leder av en enhet fra U.S. Army. Furys kjennetegn er en lapp over venstre øye og gjerne en sigar i munnviken.
I senere historier ble Fury fremstilt som CIA-agent, spion og leder for et føderalt byrå med navnet S.H.I.E.L.D.. Det blir senere kjent at han tar en spesiell medisin kalt Infinity Formula som stopper aldring og tillater at han er frisk og aktiv til tross for sin alder.
Nick Fury opptrer i en rekke Marvel-historier, både tegneserier, anomasjonsfilmer og spillefilmer, og er kjent for å være personen bak opprettelse av superhelt-gruppen Avengers (Hevnerne). Gruppen satte sammen superheltene Thor, Captain America, Iron Man og av og til Hulk, sammen med en rekke andre superhelter. I en 1998 har David Hasselhoff rollen som Fury i TV-filmen Nick Fury: Agent of S.H.I.E.L.D.. I 2008 er det Samuel L. Jackson som har rollen i filmen Iron Man. Han dukker opp igjen i filmene Iron Man 2, Thor, Captain America: The First Avenger, og The Avengers. Dette er de første filmene i en rekke på 9 planlagte filmer hvor Jackson skal spille Fury. I versjonen presentert i Ultimate Marvel er tegningene av Fury basert på Samuel L. Jackson's utseende, i god til før han Jackson fikk filmrollen.


== Referanser ==


== Eksterne lenker ==
(en) Nick Fury – kategori av bilder, video eller lyd på Commons
Exoplanet Data Explorer

Exoplanet Data Explorer, også kalt Exoplanet Orbit Database, er et astronomisk nettsted. Nettstedet vedlikeholder en database over alle kjente og kandidater til eksoplaneter med individuelle sider for hver planet og en komplett interaktiv katalog.
Nettstedet lister opp objekter med inntil 24 Jupitermasser, mens Extrasolar Planets Encyclopaedia inkluderer objekter opptil 20 Jupitermasser. Ingen av nettstedene følger definisjonen til Den internasjonale astronomiske union på 13 Jupitermasser.


== Referanser ==


== Eksterne lenker ==
Offisielt nettsted
Granåsen dolomittfelt

Granåsen dolomittfelt er et dagbrudd i Vefsn.
I perioden 1972 til 1981 ble feltet evaluert av NGU. Fra 1981 til 1989 ble feltet evaluert som et samarbeidsprosjekt mellom NGU og Vefsn Utbyggingsselskap A/S, Mosjøen.


== Råstoff ==
dolomittmarmor
brucitt-førende dolomittmarmor
kalk
gabbroHele feltet er geologisk kartlagt i målestokk 1:5000. (Ca. 1300 mål).
Totalt er det boret 5.225 m fordelt på 47 hull. I undersøkelsesperioden er det utført en rekke testforsøk for å belyse mulighetene for fremstilling av økonomisk interessante produkter av ressursene i Granåsenfeltet.
Ren dolomittmarmor : 80 -100 mill. tonn (sentrale partier av feltet). Per dato er det firma Normin Mine som har rettighetene til deler av forekomsten.
Det arbeides i dag med å se på om forekomsten kan brukes som råstoff til Magnesium produksjon i Glomfjord ved bruk av ny teknologi. Det er et arbeid som utføres av selskapet Scanmag. Et nytt Mg verk i Glomfjord vil fullt utbygd ha en årsproduksjon på omtrent 30 000 tonn Magnesium.


== NGU ==
Mineral forekomsten er i NGU sin database registrert som nr.326 i Vefsn (1824) kommune.


== Ressurs ==
-Dolomitt.
-Kalk
-Brucitt.
-Gabbro.


== Eksterne lenker ==
Noregs geologiske undersøking
Normin Mine AS
Noregs geologiske undersøking forekomst 326
Det hellige kors katedral (Boston)

Det hellige kors katedral i Boston er en nygotisk katedral for Boston erkebispedømme i Den katolske kirke i USA. Katedralen har adresse 1400 Washington Street, Boston, Massachusetts, USA.
Det hellige kors katedral er tegnet av arkitekt Patrick Keely. Grunnstenen ble lagt ned 29. april 1866, etter at palnene om å bygge en katedral i Boston hadde blitt utsatt på grunn av den amerikanske borgerkrigen.
Katedralen har sitteplasser til 1700 personer. Det var den største kirken i New England da en ble bygd og reflekterte den store irske innvandring til Boston.


== Viktige hendelser ==
19. januar 1964 feiret kardinal Richard James Cushing en rekviemmesse  for president John F. Kennedy  som ble sendt til hele USA. Boston Symphony Orchestra framførte Mozarts rekviem.1. oktober 1979 holdt pave Johannes Paul II en 38 minutters bønnestund for 2 000 prester i katedralen under hans første besøk til USA.En interreligiøs minnegudstjeneste ble avholdt i katedralen 18. april 2013 etter bombeangrepene ved Boston Marathon 2013 hvor president Barack Obama talte.


== Referanser ==


== Eksterne lenker ==
Katedralens nettsider
Wilhelm d.y. av Braunschweig-Lüneburg

Wilhelm (født 4. juli 1535, død 20. august 1592) hertug av Braunschweig-Lüneburg fra 1569, var sønn av Ernst I. (Braunschweig-Lüneburg) og Sophie av Mecklenburg-Schwerin. Han var gift med den dansk-norske prinsessen Dorothea, datter av kong Christian III.


== Barn ==
Paret fikk 8 døtre og syv sønner: 
Sophia (1563–1639), ble markgrevinne av Brandenburg-Ansbach via ekteskap med Georg Friedrich
Ernest (1564–1611)
Elizabeth (1565–1621), ble grevinne av Hohenlohe-Langenburg via ekteskap med Friedrich
Christian (1566–1633), biskop av Minden
Augustus (1568–1636), biskop av Ratzeburg
Dorothea (1570–1649), ble pfalzgrevinne via ekteskap med Karl I av Zweibrücken-Birkenfeld
Clara (1571–1658), blev grevinne av Schwarzburg-Blankenburg via ekteskap med William
Anne Ursula (1572–1601)
Margarethe (1573–1643), blev hertuginne av Sachsen-Coburg-Gotha via ekteskap med John Casimir von Sachsen-Coburg
Friedrich (1574–1648)
Marie (1575–1610)
Magnus (1577–1632)
Georg – arvet hertugdømmet Braunschweig-Lüneburg (1582–1641).
Johann (1583–1628)
Sybille (1584–1652), gift med Julius Ernst von Braunschweig-DannenbergWilhelm ligger begravet i Stadtkirche St. Marien i Celle.


== Referanser ==
Severin Finne

Severin Finne (født 12. mars 1883 i Kristiania, død 24. mars 1953 samme sted) var en norsk advokat, offiser, fekter og idrettsleder.
Efter examen artium 1901 gikk han Krigsskolen 1901–1904 og  ble cand.jur. i 1908, fra 1914 høyesterettsadvokat. I det militære var han kaptein i infanteriet frem til 1918.  Etter å ha fullført utdannelsen og giftet seg i 1908 hadde han et studieopphold i England og var også innom Paris, blant annet for å studere fekting.  Så var han en kort tid som  dommerfullmektig ved sorenskriver-kontoret på Romerike i 1909.  Fra 1909 til 1912 var han ved advokatkontoret til de senere statsråder Edmund Harbitz (1861–1916) & Christian Fredrik Michelet (1863–1927) i Kristiania, før han i 1914 startet for seg selv, fra 1947  i partnerskap med advokat Per Stormfelt (1919–1992).
Som fekter representerte han Oslo Fekteklub (etablert 1906), vant fem NM i fekting (kårde) og deltok med épée under Sommer-OL 1912 både individuelt og i lagkonkurransen. Han var også president i Norges Fekteforbund.
Han var sønn av Gabriel Grubbe Dietrichson Finne (1844–1907) og Alette Sophie Cappelen (1852–1897) som var datter av Severin Diderik Cappelen fra Gjerpen. Blant søsknene var oberst Hans Finne (1881–1981) og kjemiker Erling Finne (1891–1919). Severin giftet seg i 1908 med Esther Lucy Egeberg  (1887–1962) som var datter av Ferdinand Julian Egeberg (1842–1921), kammerherren som i 1919 fikk i stand Egebergs ærespris. Severin og Esther fikk fire barn før de skilte seg, derav

Ferdinand Finne (1910–1999) kostymemaker, maler og forfatter.
Hans-Gabriel (Tommy) Finne (1916–2012) arkitekt som restaurerte morbrorens Skinnarbøl. Gift 1953 med Sidsel Marie Holtermann født Thygesen (1921) og senere med sosionom Berit Gøril Havrevold (1936) datter av skuespillerne Gøril Havrevold og Olafr HavrevoldEtter skilsmissen i 1920 giftet Severin seg i 1922 med Sigrun Sommerschiel Andresen (1901/6–1981) fra Bergen, som var datter av direktør Sigurd Andresen. [1][2]


== Se også ==
Finne (slekt)
Egeberg (slekt fra Sjælland)
Cappelen (slektstre).


== Meritter ==
Sommer-OL 1912 deltok både individuelt og i lagkonkurransen.
NM i fekting. Seier individuelt (kårde): 1914, 1915, 1916, 1917 og 1919.


== Verv og utmerkelser ==
Norges Fekteforbund, president 1921–23 og 1924–25
Norges olympiske komite medlem
Styreformann A/S for Si-Ko (produsent av tannkrem, barberskum og annet kosmetisk) i 1925 (også med i representantskapet for det danske Si-Ko fra 1929), A/S Handelsbygningen (Henrik Ibsensgate 60) i 1920, flere forretningsgårder
Styremedlem i  A/S Norsk Hotelkompani 1927 som fra 1916 eide Dr. Holms Hotel på Geilo der han satt på representantskapet, i Société anonyme, Peer Gynt, Paris fra 1934,  A/S Hotel Bristol (åpnet 1920) og A/S Grand Hotel (Oslo) fra 1931,
Styremedlem Nationaltheatret fra 1933 og for Nationaltheatrets Venner
Ridder 1. klasse av Vasaordenen


== Referanser ==


== Eksterne lenker ==
(en) Severin Finne – Olympedia 
(en) Severin Finne – Sports-Reference (OL-resultater – arkivert)
Strandtindan

Strandtindan er et fjell med flere topper på Helgeland. Den høyeste toppen danner grensepunkt mellom kommunene Lurøy, Rødøy og Rana, og er samtidig det høyeste punktet i Lurøy kommune.
Berggrunnen består av tungt forvitrelig granitt. Dette gir generelt fattig vegetasjon, spesielt over tregrensa som her er mellom 100 og 300 moh.Topptur om vinteren betegnes som «krevende» og passende for «fjellsportinteresserte». Det kan kreves stegjern.


== Fotnoter ==


== Referanser ==
Hanse 370

Hanse 370 er en kjølbåt, det vil si en seilbåt med kjøl, som ble konstruert i 2005 av det kjente konstruktørlag Judel/Vrolijk. På 370e versjonen ble skroget laget i fiberarmet epoksy som gjør båten stiver og lettere. I 2008 ble de "runde" vinduene byttet ut med limte vinduer. I løpet av 2008 ble blykjølen skiftet ut med torpedokjøl i jern.
Jordskjelvet i Lushan i Sichuan 2013

Jordskjelvet i Lushan i 2013 (kinesisk: 芦山地震; pinyin: Lúshān Dìzhèn) eller Ya'an-jordskjelvet (kinesisk: 雅安地震; pinyin: Yă'ān Dìzhèn) var et kraftig jordskjelv som rammet i byprefekturet Ya'an i sentrale deler av den kinesiske provins Sichuan den 20. april 2013.  
Kinesiske myndigheter oppgav den 21. april at 193 mennesker var omkommet, 24 savnet, og 11.826 skadet (hvorav 
968 alvorlig skadet).De største skadene var i fylket Lushan, især i kommunene Longmen og Qingjin. Men også nabofylket i vest, Baoxing, ble hardt rammet. Skjelvet hadde en momentmagnitude på 6,6 (på 7,0 etter den kinesiske måleskala). De store skadene skyldes at skjelvet var relativt grunt (hyposenteret var så nært som 12 km under overflaten).
Episenter tyder på bevegelse i Longmenshanforkastningen eller en tektonisk relatert forkastning. Jordskjelvet ble utløst av tektonisk stress ved kollisjon av to kontinentalskorper fra det høye Tibetplatået i vest mot sterke plater under Sichuanbassenget og sørøstlige Kina.


== Referanser ==


== Eksterne lenker ==
«M7.0 earthquake strikes Ya'an, Sichuan (China Daily coverage)». China Daily. 
«China Earthquake: LIVE UPDATES». RT. 20. april 2013.
Longmenshanforkastningen

Longmenshanforkastningen (forenklet kinesisk: 龙门山大断层; tradisjonell kinesisk: 龍門山大斷層, eller også kjent som forenklet kinesisk: 龙门山断裂带; tradisjonell kinesisk: 龍門山斷裂帶) er et skyvedekke som løper langs foten av Longmenfjellene i provinsen Sichuan i Folkerepublikken Kina. Forkastningen løper i en generelt nordøstlig retning
Bevegelser i denne forkastningen er årsak til at fjellene her hever seg i forhold til det østenfor liggende slettelandet i Sichuanbekkenet. Linjen utgjør her den østlige grense av Qinghai-Tibet-platået. 
Forkastningen er en grenseformasjon mellom Bayan Kola-blokken på platået og Sørkinablokken (Yangtzeplaten) på den eurasiske platen.  En rekke store og små jordskjelv finner sted langs eller nær denne forkastningen. Et særlig kraftig av dem var jordskjelvet i Wenchuan i 2008, som fikk særlig mange dødsofre og vekket et stort internasjonalt engasjement.


== Referanser ==


== Eksterne lenker ==
Map of faults in SW China - MIT
University of Arizona
Simplified geologic map of the Longmen Shan region of the eastern margin of the Tibetan Plateau.
China Virtual Museum of Earthquakes, map charting the Five Seismic Belts in China
Marit Selbæk

Marit Johanne Selbæk (født 25. mai 1966) er en norsk vokalist fra Lensvik i Sør-Trøndelag.
Marit Selbæk er bachelor med hovedvekt på musikkfag fra Augustana College i Sør-Dakota hvor hun studerte i perioden 1991-1993. Før dette studerte hun ved Universitetet i Trondheim og Trondheim Lærerhøgskole.
Allerede fra 1986 turnerte hun med delvis eget materiale og holdt en lang rekke kirkekonserter. Fra 1993 til 2015 bosatt i Mosjøen, hvor hun har medvirket i utallige konserter og fremføringer på Helgeland, blant annet sammen med Sigrid Brennhaug, Stein Ivar Mortensen, Hans Petter Kaggerud, Kenneth Søttar, Marit Thrana, Mosjøen Hormusikk, Granmoen Storband, Helgeland Gitarunion m.fl. Hun har vært sentral i Tenne på musikk-showene som ble laget i perioden 2003 - 2011, samt forestillinger som f.eks. «Edle dråper», «Med James Bond i sikte», «Ladies Night» og «Sound of Silence».
Hun har arbeidet som sangpedagog ved Mosjøen videregående skole, musikklinja. Fra 2002 tll 2010 arbeidet hun også deltid for Frelsesarmeen med musikkaktiviteter for barn og unge.
Selbæk flyttet i 2015 tilbake til Trøndelag og er nå bosatt i Lensvik. I tillegg til sangoppdrag har hun nå en deltidsstilling i kommunal kulturskole.
Selbæk har medvirket i en rekke CD-innspillinger, både med eget materiale og sammen med andre artister. Hun har også her hatt oppdrag for Frelsesarmeen, bl.a på CD-en Lengsel fra 2009.
Har også gitt ut en del egne singelinnspillinger de siste årene, bl.a. "Til trøst", "I mårra" og "Hvis du går".
Hun brukes i tillegg ofte til konferansieroppdrag, hvor hun kombinerer artistrollen med å lede større arrangementer.
Longmen Shan

Longmen Shan (tradisjonell kinesisk: 龍門山; pinyin: Lóngmén Shān, «Drageportfjellene») er en fjellkjede vi den kinesiske provinsen  Sichuan sørvesi i Folkerepublikken Kina. De løper fra den nordvestlige randen av Sichuanbekkenet (Det røde bekken) mellom Guangyuan, Beichuan og Dujiangyan fra nordøst mot sørveist og rager opp til høyder mellom 1000 til 1500 meter over havet. Fjellkjeden markerer den østlige rand av det enorme Tibetplatået. 
Den seismisk aktive Longmenshanforkastningen (tradisjonell kinesisk: 龍門山大斷層 eller tradisjonell kinesisk: 龍門山斷裂帶) - som har forårsaket en rekke jordskjelv - løper langs fjellkjeden, og er oppkalt etter disse fjellene. 


== Eksterne lenker ==
Sichuan Longmen Shan
Scientists identified earthquake faults in Sichuan, China
COTAIR

Côte Atlantique Inter Régional er et flyselskap basert i Cotonou, Benin. Flyselskapet var etablert i 2008 og opererer med innlands rute flyvninger i Benin. Hovedbasen er Cotonou Cadjehoun Lufthavn. Flyselskapet har forbud mot og fly innen EU.


== Destinasjoner ==
Cadjehoun lufthavn
Parakou Lufthavn


== Flåte ==
2 Let L-410
Saar-offensiven

Saar-offensiven var en fransk offensiv mot Tysklands 1. arme-sektor i Saarland. Angrepet skjedde på et tidlig stadium i andre verdenskrig, og varte fra 7. til 16. september 1939. Målet var å hjelpe Polen som var under angrep fra Tyskland.


== Referanser ==
Martin Amis

Martin Louis Amis (født 25. august 1949 i Swansea) er en britisk forfatter, litteraturkritiker og essayist.
Hans best kjente romaner er Money (1984) og London Fields (1989). Han har mottatt flere æresbevisninger, blant annet James Tait Black-minnepris for sin selvbiografiske Experience og har blitt listet for Bookerprisen to gangere (1991 for Time's Arrow og i 2003 for Yellow Dog). Amis fungerte som professor i kreativ skriving ved Centre for New Writing ved Universitetet i Manchester fram til 2011. The Times navnga ham i 2008 som en av de 50 største britiske forfattere siden 1945. Han er sønn til forfatteren Kingsley Amis.
Amis’ verker sentrerer rundt de tilsynelatende overskuddene i det senkapitalistiske vestlige samfunn og dets absurditeter er hva han ofte driver satire over gjennom groteske karikaturer; han har blitt beskrevet som en mester i hva The New York Times har karakterisert som «den nye ubehagelighet».Martin Amis ble født i Swansea i Wales, men vokste hovedsakelig opp i London. Han utdannet seg ved University of Oxford. Martin Amis er ikke utgitt på norsk i bokform.


== Bibliografi ==


=== Romaner ===
The Rachel Papers (1973)
Dead Babies (1975)
Success (1978)
Other People (1981)
Money (1984)
London Fields (1989)
Time's Arrow: Or the Nature of the Offence (1991)
The Information (1995)
Night Train (1997)
Yellow Dog (2003)
House of Meetings (2006)
The Pregnant Widow (2010)
Lionel Asbo: State of England (2012)


=== Samlinger ===
Einstein's Monsters (1987)
Two Stories (1994)
God's Dice (1995)
Heavy Water and Other Stories (1998)
Amis Omnibus (omnibus) (1999)
The Fiction of Martin Amis (2000)
Vintage Amis (2004)


=== Sakprosa ===
Invasion of the Space Invaders (1982)
The Moronic Inferno: And Other Visits to America (1986)
Visiting Mrs Nabokov: And Other Excursions (1993)
Experience (2000)
The War Against Cliché: Essays and Reviews 1971-2000 (2001)
Koba the Dread: Laughter and the Twenty Million (2002) (om Josef Stalin og russisk historie)
The Second Plane (2008)


== Referanser ==


== Eksterne lenker ==
(en) Offisielt nettsted 
(en) Martin Amis – kategori av bilder, video eller lyd på Commons 
(en) Martin Amis på Internet Movie Database 
(sv) Martin Amis i Svensk Filmdatabas 
(da) Martin Amis på Filmdatabasen 
(fr) Martin Amis på Allociné 
(en) Martin Amis på AllMovie 
(en) Martin Amis hos The Movie Database 
(en) Martin Amis hos The Peerage 
(en) Martin Amis hos The Guardian
(en) «The Martin Amis Web», administrert av professor Gavin Keulks
(en) Martin Amis, The New York Times: Anmeldelser av Martin Amis' tidligere bøker; artikler om og av Martin Amis